
DISSERTATIO  MEDICA 


IN  AUGURALIS, 

DE 

AMBUSTIONIBUS. 


AUCTORE  JACOBO  LINDSAY. 


PROOEMIUM. 

]\J[orbus  igne  concitatus,  quanquam  maxi¬ 
mi  momenti,  scriptorum  Dissertationum  In- 
auguralium  animum  minus,  quam  alii,  oc¬ 
cupavit.  Natura  autem  hujus  mali  tam  hor¬ 
renda  quam  exitiosa  est,  ut,  qui  casus  mul¬ 
tos  hujusmodi  vidit,  impressionem  ex  animo 
nunquam  delendam  esse  acceperit. 

Talem  affectum  mihi  versanti  re  in  medica 
in  nave  regia  Impregnable  pugna  illa  navalis 
apud  Algiers  tam  cruenta  quam  fortunata 
adduxit  $  ubi,  globo  nitroso  dirumpente  sep¬ 
tuaginta  nostrorum  statim  manopere;  lacerati, 
omnibusque  miseriis  hujus  infortunii  subjec¬ 
ti  fuerunt. 

Ambustiones,  igitur,  quarum  tam  multas 
vidi  atque  in  quibus  quotidie  diu  versatus 
sum  post  illam  claram  pugnam,  ut  rem  hu¬ 
jus  dissertationis,  seligere  mihi  haud  alie¬ 
num  videtur* 

M  MORBI  HISTORIA. 


Quacunque  in  vitae  conditione  omnique 
tempore  a  teneris  annis  ad  senectutem  us¬ 
que,  omnes  malis  applicatione  rerum  fer¬ 
ventium  exorientibus,  magis  minusve  obji¬ 
ciuntur.  In  vita  domestica  parenti  solicito 
terrorem  faciunt ;  et  inter  belli  horrores  in 
oppidis  oppugnatis,  in  castris,  vel  in  pugnis 
navalibus,  casus  frequentes  sunt ;  et  haud 
minimi  ex  iis,  qui  sibi  attentionem  chirurgi 
vindicant. 

Injuriae  applicatione  ad  corpus  fluidorum 
ferventium  ortae  Scalds  denominantur,  et 
prorsus  similes  iis  a  materiis  ardentibus  ge- 
neratim  factis  sunt.  In  omnibus  casibus 
partes  ambustae  maxime  dolent,  et  secun¬ 
dum  causas  saepe  effectus  terribiles  excitant, 

sanatu  difficiles,  et  nimis  saepe  fataliter  de¬ 
sinunt.  Quando  leves  sunt,  rubor  cutis, 
dolor  pungens,  calor  auctus  adsunt ;  et  tu¬ 
mor  levis  citius  seriusve  apparebit.  Hic  sta¬ 
tus  ustionis  a  rebus  sive  siccis  sive  liquidis 
factae,  sua  in  natura  et  signis,  a  prima  spe¬ 
cie  inflammationis  ex  rubefacientibus  vel 
collisione  mechanica  orientis,  minimum  dif¬ 
fert.  Sin  autem  injuria  ampla,  si  mate¬ 
ria  fervida  magna,  et  intensa  in  suo  tem¬ 
peramento  applicata  ad  corporis  superfici¬ 
em,  seu  solidis  candentibus,  seu  aeris  in- 
flammabilis  et  pulveris  nitrati  (Anglice  gun- 
powder)  explosione  producta,  fuerit ;  in¬ 
flammatio  erit  profundior,  et  nisi  resoluta 
ingravescet,  et  signis  gravioribus  perstabit. 

In  casuum  historia  talium  commode  sta¬ 
tus  sequentes  ut  oblatos  in  eodem  aegro 
consideremus. 

I.  Statum  Inflammationis,  ut  ab  initio  ca¬ 
sus  in  superficie  incidit,  cum  separatione  cu- 

ticulae  ad  tale  spatium  etiam,  quale  cutis 
ipsius  vitalitatem  laedat. 

II.  Statum  Suppurationis,  cfim  vesiculae 

magnae  oriantur,  et  suppuratio  fiat. 

✓ 

III.  Statum  Gangraenae,  ubi  exuviae, 
gangraena,  et  sphacelus  succedunt. 

Primo,  In  statu  tam  ingente  ambustio¬ 
num  primo  inflammatio  in  quibusdam  par¬ 
tibus  cum  multo  tumore  conjungetur;  in  aliis 
cuticula  prorsus  separabitur,  et  interdum, 
sicuti  de  digitis  pedis  manusque  simul  cum 
unguium  separatione,  dependebit. 

Secundo,  Ut  supra  dictum  est  effusio  seri 
subter  cuticulam  citissime  fiet,  et  vesiculas 
magnas  formabit,  quae  raro,  priusquam  abe¬ 
unt  in  ulcera  suppurantia,  sanant. 

In  stadio  ultimo,  ubi  omnes  applicatio¬ 
nes  ad  reprimendam  injuriae  progressionem 
inutiles  sunt,  et  suppuratio  est  copiosa,  cir- 

ca  tertiam  diem  crusta  spissa  in  superficie 
formari,  in  quibusdam  partibus  cinerei,  in 
aliis  fusci  et  subviridis  coloris,  saepius  cir¬ 
cumsessa  rubro  vivido  margine  inflammato 
sensim  evanescente  in  cutem  sanam  atque 
salubrem,  incipit ;  hic  cito  exuviae  forman¬ 
tur,  et  progressus  gangraenae  et  sphaceli 
patet.  Talis  igitur  prima  et  hujus  speciei 
ambustionum  forma  provectior  est,  signa 
solita  inflammationis,  suppurationis,  gangrae¬ 
nae  et  sphaceli  ostendens. 

Quoniam  haec  signa  ex  effectis  ustionis 
solitis,  vel  incidendo  in  liquida  ferventia, 
vel  vestibus  ignem  corripiendis,  vel  vaporis 
inflammabilis  explosione,  producantur  5  phe- 
nomena  praecipue  ambustionum  Pulveris  ni¬ 
trati  explosione  orientium  depingere  ordie¬ 
mur,  quae  magno  hominum  numero  in  navi 
regia  bellica  Regis  Britannici  Impregnable> 
in  qua  artem  chirurgicam  tum  exercebam, 
acciderint  ante  tormenta  belli  apud  Algiers . 
Ubi  Bombus  ab  hostibus  missus  per  umbra¬ 
culum  Tabulati  praecipui  viae  ex  partibus 

flavis  inferioribus  superimpositum  pene¬ 
trans,  dum  pulvis  nitratus  sursum  datatim 
mittebatur,  se  displosit :  et  effecta  plenis 
pulvere  situlis  dira  impertiens,  plures  septua¬ 
ginta  nostros  horrifice  ambussit,  qui  appa¬ 
rentes  in  ea  parte  navis  chirurgis  destinata 
eo  vespere  fati  pleno  (die  vigesimo  septimo 
Augusti  anni  1816,  horam  circiter  octavam) 
spectaculum  hoc  luctuosum  nunquam  obli¬ 
viscendum,  nobis  exhibuerunt. 

In  exemplis  plurimis  vestes  ab  eorum  cor¬ 
poribus,  et  capilli  capitibus,  prorsus  com¬ 
busta  sunt ;  facies,  collum,  humeri,  dor- 

» 

sum,  et  pars  thoracis  superior,  regiones 
Hypochondriacae  et  Iliacae,  atque  in  pluri¬ 
bus  musculi  Glutaei ;  extremitates  superi¬ 
ores  et  inferiores  ab  humeris  atque  Tro¬ 
chanteribus  deorsum,  nil  nisi  superficiem 
nudatam  crudamque  oculis  nostris  ostende¬ 
runt.  Vix  quidem,  spatium  integrum  vi¬ 
deri  erat  praeter  partes  hic  illic  parvas,  quae 
ignis  furorem  evaserant.  Cuticula,  immo- 
vero,  cutis,  nam  certe  ejus  vitalitas  et  strue- 

tura  organizata  penit&s  abolitae  erant,  se¬ 
juncta  pendebat  in  portionibus  magnis  a 
variis  superficiei  partibus ;  et  in  aliis  corru¬ 
gata  in  sicca  conditione  et  dura  invenieba¬ 
tur.  In  quibusdam  a  digitis  manus  et  pedis, 
unguibus  una  cum  ea  subinde  remotis, 
dependebat.  Ad  haec,  pars  major  eorum 
corporum  carbonis  colore  imbuta  erat  ex 
particulis  pulveris  nitrati  displosi,  quae  par¬ 
tibus  laesis  adhaerebant.  Facies  eorum 

t  • 

prorsus  coloratae  erant,  et  plurimi  a  pulvere 
atque  cuticula  soluta  superciliis  praepen¬ 
dente  oculis  capti  erant. 

'  * 

Talis  conspectus  generalis  virorum  horum 
infelicium  ita  se  habebat,  quum  ad  nos  inter 
laborem  noctisque  festinationem  adduce¬ 
bantur  ;  anxietate  maxima,  desperatione  et 
terrore  in  eorum  vultibus  depictis :  Cum 
clamoribus  lachrymosis  et  precibus  acerbis¬ 
simis  pro  auxilio  nostro  ad  iis  succurren¬ 
dum  ;  manibus  aera  secantes  et  has  gesticu¬ 
lationes  insanas  et  furiosas  exhibentes,  quae 
cruciatus  maximos  indicabant.  Dentes  vi- 

olenter  frendebant ;  et  omne  membrum  si- 
cuti  in  Paroxysmo  Intermittentis  vehemen¬ 
tissime  tremebat ;  quod  spectaculo  frequen¬ 
ti  et  horribili  sociorum  vulneratorum  et  mo- 
rientium  circum  eos  stratorum  augebatur, 
et  calore  aeris  centesimum  decimumque 
gradum  Fahrenheitii  excedentis,  vapori¬ 
bus  nocivis  inquinati,  halitu  cutis  atque 
pulmonum,  et  sanguine  effuso  sauciorum 
tam  multorum  exorientibus. 

Postridie  mane  et  die  tertio  a  praelio 
effusio  seri  valde  copiosa  fuit,  quae  vesiculas 
latas  et  prominentes  fecit  in  superficiei  par¬ 
tibus  variis,  ubi  cuticula  non  sejuncta  erat. 
In  partibus  aliis,  videbatur  inflammatio  le¬ 
vis,  in  aliis  altior,  multa  cum  tensione  et  tu¬ 
more,  phlyctaenis  post  biduum  triduumve 
apparentibus.  Suppuratio  cito  incepit,  et 
quarto  quintoque  die,  quod  semper  iis  om¬ 
nibus,  quibus  injuria  magnitudinis  aequalis 
fuit,  accidit ;  cuticula  dura  et  sicca,  vel 
tegmen  coloris  subfusci  vel  flavi  formari 
coepit ;  quod  per  superficiem  denudatam 

totam,  vel  partem  ejus  majorem,  se  exten¬ 
dit  y  multisque  in  rebus  tegumentum  faciens 
simillimum  duritiei  et  colori,  atque  commu¬ 
nicans  tactui  sensum  Panni  Cilicini  ( Buck - 
ram .) 

Gangraena  et  Mortificatio,  hujus  stadii 
ambustionis  comites  pestiferi,  nunc  in  pro¬ 
gressu  apparebant :  apices  digitorum  quo- 
rundam  a  prima  et  secunda  phalange  deci¬ 
derunt,  multis  amputationem  requirentibus. 
Ut  tegmen  siccum  fuscum  applicationibus 
nostris  mollitum  est,  colorem  subviridem 
assumpsit ;  et  quum  separari  ab  superficie 
coepit,  fluxum  puris  copiosum  quod  subter 
ea  collectum  erat,  emisit ;  hoc  aliquando 
speciem  flavam,  sed  saepius  sanguineam  et 
saniosam,  odoremque  foetidissimum  habuit. 
Exuviae  jam  universae  et  latae  fuerunt ;  et 
usque  ad  diem  octavum  perstiterunt,  in  non¬ 
nullis  diutius,  antequam  prorsus  evanuerunt; 
tunc  saepe  nitidam  superficiem  granosam, 
quamvis  interdum  pure  subfusci  coloris  tinc¬ 
tam,  relinquentes.  Haec  phenomena,  igi- 

tur,  in  eodem  aegro  tria  stadia  recensita  in 
nostra  ambustionum  divisione  indicant. 

Versus  stadium  processus  exuviarum  pos¬ 
terius  pus  emissum  erat  tam  acre  et  irritans, 
ut,  quum  in  contactum  manuum  et  brachi¬ 
orum  nostrorum  inter  emplastra  adhiben¬ 
dum  venisset,  frequenter  superficiem  cor¬ 
roderet,  et  in  partibus  pluribus  inflamma¬ 
tionem,  phlyctaenas,  et  furunculos  excita¬ 
ret  ;  hinc  factum  est,  ut  unus  chirurgorum 
in  nave  nostra  per  plures  hebdomadas  pror¬ 
sus  inhabilis  officio  fungendo  esset  propter 
inflammationem  gravem,  et  tumorem  digi¬ 
torum  manus  dextrae,  qui  suppuravit,  et  dis¬ 
cussus  est  exuviis  factis. 

Habitus  Signa , — Ut  supra  notatum  est, 
haec  signa  se  ostenderunt  primo  in  vultus 
anxietate  pavida,  dolore  intolerando,  irrita¬ 
bilitate  generali,  et  corporis  tremoribus  uni¬ 
versis,  dentium  crepitu,  et  pulsu  frequenti 
sed  parvo  atque  vibrante,  respiratione  fes¬ 
tinata,  cute  calida  et  arida,  et  siti  gravissime 

urgente.  A  die  secundo,  aeger  multa  de¬ 
bilitate  laborare  apparebat  j  alvus  fere  sem- 
per  proclivis  ad  obstipationem  erat,  et  sum¬ 
ma  inquietudo  praevalebat. 

1 

Multi  casus  fatales  die  secundo,  alii  ter¬ 
tio,  alii  quarto,  alii  quinto,  facti  sunt ;  nu¬ 
mero  gradatim  ad  decimum  usque  decre¬ 
scente.  Aegri  quoque  plus  minusve  stu¬ 
pore,  et  somnolentia,  praecipue  initio  sta¬ 
dii  exuviarum,  implicabantur ;  quae  pluri¬ 
morum  signorum  incremento,  et  praeser¬ 
tim  eorum  debilitatis,  succedebantur ;  nau¬ 
sea,  una  cum  lingua  sordibus  plerumque 
subfuscis  tecta,  accessit ;  haec  sine  ullis  in¬ 
flammationis  internae  indiciis  erant,  aegris 

vix,  aut  ne  vix  quidem,  de  molestia  ulla 

\ 

querentibus,  quae  malum  in  organis  vitali¬ 
bus  designaret.  Ad  haec  succedebant  sen¬ 
sus  nullus  rerum  praesentium,  respiratio 
brevis  et  anxia,  faeces  et  urina  inscie  reddi¬ 
tae,  et  delirium  mussitans ;  atque  aeger  ple¬ 
rumque  sine  nixu  animam  confecit.  Multi, 
tamen,  quibus  habitus  validiores  erant,  quo- 

rum  corpora  magnitudinem  aequalem  inju¬ 
riae  exhibebant,  et  in  quibus  signa  pari¬ 
ter  gravia,  valentiores  ad  certamen  erant, 
et  omnibus  ejus  horroribus  ad  postremum 
superfuerunt. 

Nonnulli  horum  aegrotorum  in  stadiis  ul¬ 
timis  subinde  rigoribus,  vel  tremoribus  sta¬ 
dio  frigido  Intermittentis  similibus,  affecti 
sunt  ;  sed  hi  nec  generaliter  nec  perpetuum 
aderant;  in  paucis  tantum  apparentes;  et 
his  paroxysmi  imminuebantur,  ut  debilitas 
magis  generalis  evasit. 

Ex  casibus  septuaginta  gravibus  ustionum 
triginta  fatales  fuerunt;  plures  tamen  ex 
iis,  qui  morte  finiti  sunt,  cum  vulneribus 
magnis,  et  fracturis  etiam  in  corporis  variis 
partibus  inflictis  globi  nitrati  assulis,  con¬ 
juncti  erant.  ' 

Quod  ad  causas  excitantes  attinet,  quoniam 
haec  manifestae  sunt,  haud  verbis  opus  est ; 
et  phenomenorum  naturam  oblatorum  sta¬ 
tibus  tribus  antehac  enumeratis  ut  expona¬ 
mus,  nunc  opera  danda  est. 

i 

I.  Signa  debilitatis  proxima,  a  stimulo 
vehem  ente  vitalitatem  vasorum  ad  superfi¬ 
ciem  diminuente  vel  prorsus  delente,  exori¬ 
ri  videri  possunt ;  oscula  arteriarum  exili¬ 
um  fiunt  inepta  transmittendo  celeritate  so¬ 
lita  sanguinem,  qui  in  ea  infunditur ;  hinc 
congestio  apparet,  et  ejus  comitatus,  scili¬ 
cet,  rubor,  calor  et  tumor  dolens.  Ubi  cor¬ 
pus  calefactum  temperiem  auctiorem  ha¬ 
buit,  vel  diutius  cutem  contigit ;  nexus  in¬ 
ter  cuticulam  et  cutem  solviter,  ea  sepa¬ 
ratur,  et  aut  penitus  consumitur,  aut  flac- 

ca  dependet,  ut  in  adustionis  primo  sta¬ 
dio  doctum  est. 

II.  Arteriis  ad  superficiem  sanguine  tam 
subito  stimulatis  et  distentis,  earum  vasa 
exhalantia,  pro  rata  parte,  copiam  seri  inso¬ 
litam  recipiunt,  et  effundunt ;  quod  cuticu¬ 
lam  in  vesiculas  elevat ;  actio  morbida  indu¬ 
citur,  quam  suppuratio  sequitur. 

III.  Haec  secretio  morbida  a  superficie 
denudata  continuans,  demum  in  tunicam 
firmam,  compactam  subfusci  coloris  conden¬ 
satur,  quod  vasorum  impotentiae  ad  eam 
dejiciendam  debetur  ;  adhuc  exudatio  per¬ 
git,  et  se  colligit  sub  hanc  tunicam,  eva¬ 
dens  saniei  similis,  et  dissimilis  puri  saluta¬ 
ri  ;  massa  circulans  contaminata  fit,  et 
hinc  inepta  dando  stimulum  cordi  arteriis¬ 
que  idoneum ;  actio  in  superficie  debilior 
et  adhuc  debilior  evadit,  gangraena  incipit, 
eique  mortificatio  plerumque  succedit. 

Tales,  igitur,  ut  nobis  quidem  videtur. 

sunt  causae  proximae  illorum  phenomeno- 
rum  in  stadiis  diversis  hujus  injuriae  ;  quae, 
notare  licet,  non  valde  dissimilia  sunt  in  sua 
specie  illis  in  inflammatione  erysipelatosa 
observandis. 

Signa  Habitus . — Incendii  mala,  et  magis 
praecipue  pulveris  nitrati  explosionis,  tam 
insperata,  tam  violenta  et  tam  periculosa,  vi¬ 
suque  terrifica  sunt ;  ut,  necessario  in  ae¬ 
gros  nostros  agant  similia  emissioni  phialae 
Lugdunensis  materia  electrica  plenae  in  suae 
naturae  ignaros.  In  utrisque  exemplis,  to¬ 
tum  genus  nervosum  vehementissime  com¬ 
motum  esse  oportet,  una  cum  dolore  cruci¬ 
ante,  ex  mobilitate  aucta  et  irritamine  con¬ 
tinuato  ;  hoc  facile  explicare  potest  eam 
perturbationem,  eam  depressionem  animi, 
eam  mutabilitatem  et  pulsus  parvitatem,  et 
eam  debilitatem  magnam,  quae  tam  saepe 
talem  injuriam  extemplo  sequuntur. 

Febris  secundaria  in  stadio  suppurationis 
mota  pure  absorpto,  necessarie  variet  in  sua 

violentia  et  duratione  a  magnitudine  mali  et 
aegri  constitutione.  In  hac  febre  recursum 
paroxysmorum  subinde  notavimus,  et  omnia 
signa  sine  dubio  augere,  et  accessus  ad  gan¬ 
graenam  et  spbacelum  accelerari  calore  ar- 
dente  regionis,  (mense  Augusti  existimato 
illic,  uno  ex  calidissimis  totius  anni,)  Africae 
quoque  littora  se  praebere  potissimum  perni¬ 
ciosa  valetudini  habituum  Britannicorum 
diu  cognita  sunt.  *  Auctores  quidam  exis¬ 
timaverunt  ex  ambustionibus,  quas  gangrae¬ 
na  et  mortificatio  sequuntur,  eas,  quas  fecit 
pulveris  nitrati  explosio  minime  periculosas 
esse.  Error  hujus  opinionis  apparet,  nam  si 
injuria  pulveris  nitrati  explosione  oriens,  sit 
aeque  ingens  et  formidabilis  ac,  quae  ex  li¬ 
quidis  bullientibus,  vel  solidis  candentibus 
producta  esset ;  procul  dubio  oportet  eam 
esse  aeque  periculosam ;  et  praeterea  hoc  pe¬ 
riculum  etiam  magis  augeri  potest  impetu 
violente,  quem  pulveris  nitrati  explosio  con- 


*  Vide  Librum  Doctoris  Thomson  de  Inflammatione. 

stitutioni  faciat?  Sed  cogitemus  effectus 
hujus  compositionis  irritantes  in  oeconomiam 
animalem,  quod  maxime  rudibus  bene  no¬ 
tum  est,  unde  si  particula  ejus  tenuissima 
cicatrici  in  cute  minimae,  etiam  aciculae 
puncturae,  applicaretur,  dolorem  pungen¬ 
tem  et  asperum  cum  sensu  ardente  excita¬ 
bit.  Solutionem  ejus  applicari  in  nave  in 
casibus  Psorae  vidi,  quum  alia  remedia  ex¬ 
hausta  essent,  et  in  omni  exemplo  aegri  de 
severitate  actionis  gravissime  questi  sunt,  et, 
hac  de  causa,  semper  gaudebant  cum  ea 
pro  quodam  remedio  mitiore  mutari  posset. 
Quae,  igitur,  ejus  effecta  esse  oportet  in 
superficiem  tam  late  adustam,  tam  maximi 
teneram  !  certe,  particularum  ejus  natura 
acris  adhaerentium  partibus  crudis  ac  denu¬ 
datis  producet  gradum  irritabilitatis  auctum, 
et  signa  pejora  gravioraque  reddet. 

Prognosis,  in  ambustionum  casu  satis 
faci  e  decernitur,  et  medicus  suo  saltem 
animo  satisfaciat,  ubi  ambustio  late  patescit, 
et  partes  juxta  organa  vitalia  positas,  sic  uti 
thoracem,  collum,  dorsum,  et  abdomen,  gra¬ 
viter  laedit.  Ubi  constitutio  quassata  est; 
et  ubi  quartum  quintumve  circiter  diem  su¬ 
perficies  pellicula  fusca  obducitur,  vel  sibi 
colorem  cinereum,  tum  viridem  sumit,  atque 
in  crustas*' nigras,  vel  exuvias  abit ;  copia 
magna  materiae  sanguineae  sanie  mistae, 
odoris  foetidissimi  comitata ;  ubi  sitis  im¬ 
modica,  lingua  strato  subfusco  oblita  adsunt, 
et  aeger  horroribus  iteratis  gradatim  in  fe¬ 
brem  typhodem  decrescentibus  tentatus  est ; 
ubi  debilitas  magna,  et  corporis  tabes  adest, 
ita  ut  satis  vitalitatis,  aut  vis  sanis  parti¬ 
bus  ad  morbosas  regenerandas  absit  ;  ubi 

octavum  nonumve  circiter  diem  multum  in¬ 
quietudinis,  abalienatio  mentis,  et  delirii 
accessus  occasionales  superveniunt ;  pericu¬ 
lum  imminere,  et  parvam  vel  nullam  spem 
de  aegri  sanitate  concipi  posse,  satis  con¬ 
stat.  At  contra,  ubi  constitutio  robusta 
est,  ubi  ad  quintum  diem  pellicula  fusca, 
vel  superficies  morbosa  separari,  et  se  exu¬ 
ere,  fluxu  puris  salutari  superveniente,  ul¬ 
cusque  nitidum  granulans  relinquente,  inci¬ 
pit  5  ubi  febris  parum  adest,  et  partes  septi¬ 
mum  circiter  diem  hic  illic  cicatrices  for¬ 
mare  incipiunt ;  et  cuticula  nova  contegi, 
viribus  simul,  et  aegri  appetitu  redeuntibus  ; 
illum  extra  periculum  esse  facile  pronuncie- 
tur,  et  omni  spei  eum  ad  sanitatem  restau¬ 
randi  libere  indulgere  liceat. 

DE  METHODO  MEDENDI . 


Thema  vix  ullum  inter  medicos  omnium 
seculorum  varietatem  opinionis  majorem, 
quam  ratio  medendi,  et  remediorum  actio 
exhibitorum  in  ambustionum  curatione,  pro¬ 
tulit  ;  bae  sunt  usque  ad  hanc  diem  sub  ju¬ 
dice  lites, 

i 

In  primo  stadio  medendi  indicatio  plane 
est,  inflammationem  subigere  mature,  ut 
phlyctaenae  prohibeantur.  Ad  hoc  consilium 
optabile  peragendum  sanatio  reduci  potest; 

Primo,  Ad  applicationes  stimulantes. 

Secundo ,  Ad  remedia  refrigerantia. 

I.  Methodus  Stimulans, — Utraque  harum 
medendi  rationum  temporibus  longe  actis  ex- 
cercebatur :  multos  antiquorum  veluti  Aris- 

TOTELEM,  FhRN ELIUM,  FaBRICIUM  HlLDA- 
num,  et  Fallopium,  vulgo  usos  esse  medica¬ 
minibus  calidis  videmus ;  et  alios  temporibus 
reeentioribus,  ut  Parium,  Wisem anium, 
Turneiium,  Heisterum,  caeterosque  ideas 
similes  recepisse,  existimantes  calorem  ho¬ 
rum  medicaminum  acturum  esse  ut  u^irr^iov, 
ve.L  secundum  alios,  partium  irritabilitatem 
laesarum,  et  hinc  ambustionis  dolorem  cru- 
ciantem,  imminuturum. 

Sydenhamus  celeberrimus  alcoholis  appli¬ 
cationem  ut  idoneam  in  hac  injuria  memo¬ 
rat,  quae,  mihi  dubium  non  est,  remedium 
utilissimum  foret  ubi  cuticula  non  soluta 

- 

fuerit,  reducendo,  scilicet,  partis  temperiem 
evaporatione  sua  a  superficie  expedita  ;  sed 
dolor,  quem  superficiei  crudae  denudatae  ex¬ 
citaret,  haud  tolerabilis  est.  Idem  de  spiri¬ 
tu  terebinthinae  dici  potest,  qui  etiam  inter 
antiquorum  auxilia  enumeratur,  et  a  quibus¬ 
dam  medicis  recentibus,  praecipue  a  Doctore 
Kextishio,  pleno  ore  laudatus  est.  Adus^ 
tiones,  in  quibus,  eum  exhibebat  ab  inflam- 

tnabilis  aeris  in  fodinis  carbonariis  explo¬ 
sione,  factae  sunt,  et  eum  ille  statim  post 
injuriam  applicabat  ;  applicationem  tamen 
intra  horas  viginti  quatuor  omittere  oportu¬ 
isse  videtur  ;  propterea  qu6d  diutius  conti¬ 
nuata,  haud  secus  ac  alia  stimulantia  calida, 
dolorem  intolerabilem  et  inflammationem 
secundariam  faciebat.  Hac,  et  aliis  de  cau¬ 
sis,  non  possum  quin  existimarem,  si  modus 
refrigerans  adhibitus  fuisset,  curationem 
haud  minus  expeditam,  et  aegro  gratiorem 
futuram  fuisse.  Acetum  calidum  nonnun- 
quam  adhibitum  est,  nec,  ut  dicitur,  sine 
commodo ;  non  tamen  praeponendum  aceto 
frigido  videtur;  et  tum  tantum  admitten¬ 
dum,  cum  cutis  integra  sit ;  nec  unquam 
illud  auxilium  praesens  remediis  frigidis  ef¬ 
fectum  praebet.  Quum  injuria  levis  est,  cu¬ 
rationes  vi  aut  frigidorum  aut  medicaminum 
calidorum  efficiantur,  natura  parum  auxilii 
ab  arte  postulante. 

• ' 

II.  Methodus  Refrigerans , — applicationes 
frigidae  diu,  saepiusque  usurpatae  sunt,  et 

ab  antiquis,  et  nostrae  aetatis  medicis,  Sunt 
remedia  maxime  naturalia,  et  longe  blandis¬ 
sima  et  jucundissima  sensibus  aegri,  diutis¬ 
sime  sine  incommodo  continuari  possunt,  et 
dolorem  temperant. 

Acidum  acetosum,  et  solutio  Acetatis 
Plumbi  in  aqua,  medicamina  antiquissima 
sunt,  et  crebro  adhuc  exhibentur ;  haec  com- 

*  -n 

mendata  sunt  a  Galeno,  Altio  et  Paulo, 
conjuncta  cum  creta  Cimolia,  vel  quadam 
terra  simplice,  quam  valde  eorum  virtutem 
occurrendi  formationi  vesicularum  augere 
putaverunt.  Medicinam  similem,  a  Graecis 
mutuatam  exercebant  Arabes.  Aqua  fri¬ 
gida  cum  nive  frequenter  partibus  ustis  re¬ 
novata,  ab  Rhazi  et  Avicenna  adhibita  est ; 
et  Plinius  mentionem  facit  ambustionum  per 
nivis  applicationem  mistae  cum  adipe  suis 
vel  leonis  sanatarum. 

/ 

Methodus  similis  a  Jacobo  Earl,  Equite, 
in  dorsi  ambustionibus  latis,  et  evidente  cum 
fructu  nuper  exercita  est.  Oleum  Lini  cum 
calce,  quae  compositio  primo  a  Chaumet 

parata  fuisse  videtur,  medicamen  eximium 
comprobatur,  praecipue  partibus  illis,  ubi 
cuticula  disjuncta  est,  non  tantum  temperi¬ 
em  imminuendo ;  sed  etiam  eas  ab  aeris  ac¬ 
tione  defendendo. 

* 

Enimvero,  materiae  frigidae  prima  reme¬ 
dia,  quae  naturasuggerit  in  curatione  harum 
injuriarum  calamitosarum,  esse  videntur. 
Agrestes  rure  remoti  ab  auxilio  medici  sta- 
tim  decurrunt  ad  aquam  frigidam,  acetum, 
oleum  lini,  vel  Solana  Tuberosa  in  pulpam 
rasa,  quae  crebro  parti  laesae  renovata  auxi¬ 
lium  evidentissimum  ferunt,  ita  ut  vix  ullus 
dolor  aegroto  sentiatur,  quamdiu  eadem  len¬ 
ta  temperatura  servetur  :  et  si  sensibus  pati¬ 
entium  consulamus,  remedia  frigida  semper 
vehementer  solicitabuntur.  Itaque  refri¬ 
gerantia,  imminuendo  temperiem,  et  submo¬ 
vendo  congestionem  in  superficie  per  effec¬ 
tus  suos  refrigerantes,  agere  videntur. 

Secundb ,  In  statu  vesicatorio  et  suppura¬ 
torio,  consilium  medendi  debet  esse  tale, 

quale  partes  ita  curare,  iit  in  mala  ulcera 
abire  prohiberet.  Quibusdam  persuasum  est, 
pblyctaenas  aperire  non  oportere  nisi  post 
plures  dies  quam  apparuerint;  vel  sinere 
oportere  ut  sponte  irrumpantur ;  aliis,  eas 
statim  aperiendas  esse.  Haec  certe  sen¬ 
tentia  anteponenda  est,  et  quatenus  judi¬ 
care  ab  experientia  possum  quo  citius  hoc, 
eo  melius  peragitur.  Aperire  has  vesi¬ 
culas  mature  non  solum  tensionem  partis¬ 
que  dolorem  sublevat,  sed  etiam  gradum  ma¬ 
jorem  absorptionis ;  et  hinc  febri  symptoma¬ 
ticae  obstat.  Humore  effluente,  cuticula 
elevata  collabitur,  et  excludit  aera  externum, 
quam  ob  rem  permanere  debet,  et  unguenti 
digestorii  emplastrum  ei  superimponendum, 
et  applicationes  frigidae  continuandae  sunt, 
dum  inflammatio  remaneat.  Cura  magna 
adhibenda  est,  ne  materia  super  cutem  sa¬ 
nam  contiguam  manaret,  quoniam  ea  ab 
acrimonia  sua  hanc  corrosura  est,  vesicu¬ 
lasque  novas  et  ulcera  motura.  Quando 
suppuratio  sequitur,  ut  saepissime  fit  ad 
remedia  emollientia  tunc  decurrendum  est, 

veluti  oleum  lini  cum  calce,  quod  a  qui¬ 
busdam  commendatum  est ;  cum  vero  par¬ 
tes  cicatrice  obduci  incipiunt,  omittendum 
est ;  et  unguenta,  sicut  unguentum  Acetatis 
Plumbi,  vel  Ceratum  Carbonatis  Zinci  impu¬ 
ri,  substituenda  sunt.  Ubi  secretio  puris 
copiosissima  fit,  lotiones  astringentes,  ut 
solutiones  Sulphatis  cupri  vel  Sulphatis  alu¬ 
minis,  pulveresve  absorbentes,  sicuti,  pul¬ 
vis  Carbonatis  Zinci  impuri,  cretae  prepara- 
tae  vel  Cinchonae,  utilia  erunt :  illae  optimae 
esse  videntur,  nam  pulvis  materiam  absor¬ 
bens  ad  superficiem  vulneris  detinet,  atque 
intervallo  inter  applicationes  renovandas 
aeger  de  multo  calore  queritur,  qui  haud 
parum  irritationis  excitat. 

i 

Quidam  auctorum  jam  dictorum,  qui  cu¬ 
rationi  calidae  et  stimulanti  favent,  eandem 
methodum  tempore  stadii  vesicatorii  com¬ 
mendaverunt,  Sed  praeter  auctoritatem 
gravem  horum  medicorum,  eorum  consilium 
medendi  ab  experientia  nunquam  sancitum 
est,  Natura,  medicus  optimus,  saepe  sana- 

tiones  ullo  cum  remedio  efficit,  et  sic  nimis 
ardentem  medicum  fallit,  qui  semper  facilis 
est  suae  peritiae,  vel  inventioni  ullius  cura¬ 
tionis  successum  attribuere. 

-  \ 

Tertio ,  Status  Gangranae.  Indicatio 
praecipua  huic  adhibenda  est,  separationem 
citam  exuviarum  remediis  idoneis  in  super¬ 
ficie  producere,  et  aegri  vires  simul  pruden¬ 
ter  sustinere.  In  hoc  ustionis  statu  solum¬ 
modo  remedia  stimulantia,  vel  spiritus 
terebinthinae  tuto  et  commode  applicari 
posse,  existimamus  ;  et  iis  partibus  solum  ubi 
exuviae  formantur,  v^el  ubi  superficies  dura 
subfusca  apparet.  Ad  hoc  consilium  te¬ 
rebinthinae  partes  duae  tribus  olei  oliva¬ 
rum  mistae,  remedium  optimum  compon¬ 
unt  ;  pannicula  lini  in  hoc  immersa,  et  par¬ 
tibus  mortuis  superimposita,  expedite  dis¬ 
junctionem  exuviarum  concitabit;  et  pler¬ 
umque  ulcus  mundum  granulans  subter  re¬ 
linquet.  Huic  linteola  cerati  carbonatis 
zinci  impuri  genus  curationis  utilissimum 
erit.  Ubi  granulationes,  ut  interdum  fit. 

nimis  exuberantes  evadunt,  escharotica, 
si  cuti  Sulphas  aluminis  exsiccatus,  vel  Sul- 
phas  cupri,  applicatus  vel  in  solutione  vel 
pulvere,  commodissima  erunt.  Cataplasma¬ 
ta  calida  emollientia  partibus  exuvias  eji¬ 
cientibus  commendata  sunt ;  sed  superficiei 
amplae  applicationes  tales  omnino  impossi¬ 
biles  sunt ;  nec  separationem  tam  citam 
partium  mortuarum  efficiunt,  quam  obser¬ 
vavimus,  neque  ulcera  speciei  adeo  nitidae  et 

a 

salubris  relinquunt.  Maxime  apposita  ad 
digitos  manus,  vel  pedis  esse  videntur,  quum 
exuviae  comitantur,  et  quum  separatio  quo- 
rundam  articulorum  propter  gangraenam 
inevitabilis  videtur. 

Hactenus  pensata  curatione  ambustion¬ 
um  generali,  nunc  methodi  medendi  in  nave 
Impregnable  adhibitae  rationem  breviter 
reddere,  utpote  aptae  ei  speciei  injuriae, 
quam  pulveris  nitrati  explosio  fecit,  cona¬ 
bimur. 

i  i 

Statim  ab  casu,  faciei,  auribus,  colloque, 

oleum  lini  cum  calce,  et  lotiones  frigidas 
Saturninas,  et  interdum  acetum  dilutum, 
aliis  partibus  superficiei  laesae  adhibuimus. 
Quum  vesiculae  ortae  sunt,  statim  forficis 
mucronibus  in  ima  parte  evacuatae  sunt, 
linteola  Cerati  simplicis  iis  superimpone¬ 
bantur,  et  solutiones  frigidae  per  pannum 
linteum  humectum  et  fascias  continueban- 
tur.  Quando  cuticula  vesicata  suppurare 
incepit  Cerati  simplicis  et  Unguenti  Resinosi 
partes  aequales  pro  applicatione  digestoria 
apponebantur.  Cuti  durae  fuscae,  quae 
cito  superficiem  denudatam  obduxit,  li¬ 
num  in  linimento  terebinthino  immersum, 
jam  laudatum,  applicatum  fuit.  Aegri 
etiamnum  continuationem  tegminum  ma¬ 
defactorum  petierunt,  dicentes,  illa  par¬ 
tes  molles  dolorisque  magis  expertes  ser¬ 
vare  ;  quae  nunc,  tamen,  in  aqua  tepida 
humectabantur.  Supradictum  linimentum 
effectum  felicem  habuit  molliendi  integu¬ 
menta  indurata,  separandi  exuvias,  et  fere 
ulcus  purum  salutare  reliquit.  Sed  nobis 
opus  fuit  curam  adhibere,  ne  id  superficiem 

nudam  tangeret,  idque  partibus  mortuis  so¬ 
lis  tenere,  nam  sicubi  illud  acciderit,  aegri 
semper  de  dolore  cruciante  questi  sunt.  Ubi 
fluxus  puris  copiosus  fiebat,  ad  pulveres  ab¬ 
sorbentes  lotionesque  astringentes  decursum 

e 

est.  Nitidae  superficies  granulantes  cura¬ 
bantur  linteolis  Cerati  Carbonatis  Zinci  im¬ 
puri  misti  paulo  aquae  Lithargyri,  consilio 
medicamen  reddendi  frigidius,  et,  ulceribus 
expedite  cicatrice  obductis,  maximam  ra¬ 
tionem  habuimus  ut  crederemus  vim  ejus 
salutiferam  nihil  diminui.  Ubi  granulationes 
nimis  exuberantes  factae  sunt,  vel  supra  cu¬ 
tem  sanam  surgere  inceperunt,  subinde  Sui. 
phatis  Cupri  frusto  tangebantur,  et  linum 
ejus  solutione  madefactum  iis  superimpone¬ 
batur.  Linimentum  ex  Aqua  Calcis  ab  initio 
ad  faciem  partesque  vicinas  continuebatur, 
donec  crustae  formabantur,  cum  emplastrum 
digestorium  anteponebatur  ;  et  portio  panni 
lintei  aptata  obducendo  totam,  foraminibus 
relictis  ante  oculos  et  os,  aera  externum  ut 
excluderet,  facta  est. 

Commodissimum  visum  est  permittere 
crustas  sponte  decidere,  nam  aliis  sub¬ 
motis  acie  forficis,  aliae  crustae  saepe  for¬ 
mantur  et  hoc  modo,  exulceratio  se  exten¬ 
dens  profundius  necessarie  cicatricem  foe¬ 
dam  relinquet. 


Tremores  saepe  in  emplastra  adhibendo  oc¬ 
currerunt  ;  sed  hoc,  ut  existimamus,  non  ac¬ 
tioni  aeris,  vel  remediis  frigidis,  debebatur  ; 
sed  potius  irritationi  factae  remotis  emplas¬ 
tris  prioribus,  quae,  etiamsi  curam  omnem 
adhibuimus,  saepe  ulceribus  adhaerebant. 
Curationes  diligenter  inter  digitos  manus 
pedisque,  et  ubicunque  superficies  nudae  se 
contigerunt  ad  prohibendam  adhaesionem, 
inserebantur ;  et  articuli  laesi  leniter  per 
quamque  curationem  movebantur  ad  ulli 
contractioni  tendinum  praevertendum,  quae 
facillima  casu  est,  si  hoc  negligatur,  et  mem¬ 
bra  aegri,  inutilia  vel  clauda  per  vitam  ita 
fieri  possunt.  Faustum,  fortasse,  aegris  nos¬ 
tris  esset  quod  terebinthinam  non  applica¬ 
remus  in  stadiis  primis  ambustionum,  ut 

quidam  auctores  *  suaserunt,  nam  certe  sti¬ 
mulus  tam  vehemens  applicatus  ad  tantum 
spatium  superficiei  nudatae,  valide  sangui¬ 
nem  ad  organa  interna  impulisset,  et  visce¬ 
rum  inflammationem  produxisset,  et  ad  ex¬ 
tremum  exitiosum  numero  majori  aegrorum 
nostrorum  fuisset.  Pro  hac  opinione,  rem 
sequentem  memoremus,  quae  nobis  in  eadem 
nave  hyeme  anni  millesimi  octingentesimi  de¬ 
cimi  quinti  in  exemplis  flagellationis,  accidit. 
Impregnable  tunc  ad  anchoram  deligata  erat 
in  portu  Plymouth  ut  navis  recipiens  et  Prae¬ 
fecti  Aplustre  ferebat.  Quamplurimi  rei  eo 
tempore  circa  classem  flagellari  Curiis  Mar¬ 
tialibus  damnati  sunt,  ideoque  nostram  in 
navem  ad  sanandum  post  poenam  missi  sunt ; 
et  aegros  septem  octove  hujusmodi  sub  cura 
nostra  simul  vidimus.  Injuria  superficiei  lata 
ab  hoc  poenae  modo  tum  ad  ejus  effectum  tum 
ad  consequentias,  ustionem  ab  igne  vel  aqua 
fervente,  prorsus  refert.  Nos  statim  dorsis 


*  Vide  KENTiSHde  Usu  Terebinthini  in  Ustionibus. 

excoriatis  pannos  in  spiritibus  terebinthi¬ 
nae  immersos  applicare  soliti  eramus,  et 
hoc  tantum  bis  in  horis  viginti  quatuor, 
quod  nunquam  post  id  tempus  repetivimus. 
Dolor  eo  excitatus  non  ferendus  erat,  ali¬ 
quando  effectum  revera  habuit  reprimendi 
aegrorum  respirationem  per  pauca  momenta, 
et  illi  semper  violentissime  exclamabant  se 
centum  amplius  verbera  Felis  novem  Cauda¬ 
rum  ferre  malle,  quam  sua  dorsa  terebinthi¬ 
nae  applicationi  nostrae  submittere.  Qui- 
netiam  celeriter  post  hoc  remedium  vidimus 
plures  horum  aegrorum  respirationis  difficul¬ 
tate,  et  dolore  thoracis,  et  aliis  signis  Pneu¬ 
moniae  corripi.  Haec  methodus,  igitur,  cu¬ 
rationis  tam  manifeste  injuriosa  omissa  est, 
et  lotiones  frigidae  et  oleum  lini  cum  calce 
praeposita  sunt ;  atque  cum  gaudio  notavi¬ 
mus,  nulla  signa  thoracici  mali  postea  appa¬ 
rere.  Quare  videatur,  actionem  spiritus 
nimis  stimulantem  superficiei  fuisse  opor¬ 
tere,  ita  ut  sanguinem  ad  organa  interna 
impelleret,  et  ibi  inflammationem  induceret. 
Quid,  igitur  timendum  erat  ab  ejus  applica- 

tione  ad  tantum  spatium  injuriae,  et  ubi 
tanta  debilitas  irritatioque  semper  praeva¬ 
luit  ?  Ab  hoc  exitu  colligere  possumus, , 
haec  remedia  calida  stimulantia  tantum  ad¬ 
mittenda  esse  cum  superficies  usta  non  latis¬ 
sima,  et  procul  a  partibus  vitalibus  sit. 

Constitutionis  CuRATio.-Xn  primo  stadio 
solum  opus  erit  alvum  leniter  solutam  ullo  ex 
salibus  mediis  tenere,  et  sitim  haustibus  co¬ 
piosis  Citrorum  Medicarum  succo  multum 
diluto  sedare.  Diaeta  parca  levisque  esse 
debet,  profecto,  appetitus  raro  quidquam  ul¬ 
tra  levem  victum  farinaceum  ad  hoc  injuriae 
tempus  admittat.  Venaesectio  non  saepe  ne- 
cessariaerit  propter  debiJitatem  magnam,  quae 
plerumque  ab  initio  usque  hoc  malum  comi¬ 
tatur.  Sin  autem  aeger  plenus  et  robustus  fue¬ 
rit,  et  spiritus  difficilis  thoracisque  affectiones 
imminentes  videntur  ;  sanguinem  pro  re  na¬ 
ta,  detrahere  opportunum  erit,  sed  caute  faci¬ 
endum  est.  In  exemplis  ubi  lanceolam  ex¬ 
ercuimus  (et  id  perraro  fuit,)  effectus  evi¬ 
denter  mali  semper  id  sequi  videbantur. 


XXX  VI 


DE  AMBUSTIONIBUS. 


Opiata  ambustionibus  gravibus  ad  dolorem 
molliendum,  irritabilitatem  sedandam,  et  qui-» 
etem  procurandam,  necessaria  erunt ;  ac  do- 
sibusplenis  per  omne  stadium  adhibenda  sunt. 
Quapropter  eathartica  leniora  subinde  re¬ 
quirentur  ad  obstipationem  corrigendam, 
quam  in  alvo  producant.  Ubi  cutis  sicca  et 
calida  est,  diaphoretica  sunt  idonea  tension¬ 
em  minuendo,  ut  humorem  levem  in  superfi- 

* 

cie  faciant. 

,  i 

II.  In  stadio  secundo,  ubi  suppuratio  su¬ 
pervenit,  diaeta  magis  roborante  opus  est 
ad  aegrum  sub  emissione  puris  sustinendum. 
Cibus  animalis  et  vinum  rubrum  pro  aegroti 
habitu,  alvi  conditione,  pulsu  et  aliis  rebus 
observatis,  adhibenda  sunt ;  ac  ubi  febris 
symptomatica,  vel  horrores  frigidi  interveni¬ 
unt,  diluentia  calida  et  aromatica  porrigi  pos¬ 
sunt,  atque  intervallis  paroxysmorum,  diaeta 
roborans. 

III.  In  ultimo  vel  exuviarum  stadio,  ex¬ 
pediet  quantitatem  vini  cibique  ordinatam 

^cutis  temperie,  et  pulsus  statu  augere ; 
©piata  exhibere  et  repetere  in  talibus  dosi- 
bus,  quales  doloris  reditus,  aegri  irritabili¬ 
tas  et  vigilia  exigant.  Ubi  debilitas  magna 
est,  Decoctum  Cinchonae  exhibere,  et  pau¬ 
lulum  Tincturae  Opii  haustibus  singulis  adji¬ 
ci  potest ;  si  ventriculus  irritabilis  sit,  qui  in 
hoc  stadio  Cinchonam  puram  non  ferre  po¬ 
test.  Decoctum  saepe  etiam  rejicitur,  sed 
gratior  reddi  potest  eam  parvae  quantitati 
Confectionis  Aromaticae  jungendo.  Doses, 
tamen,  ordinandae  sunt  ad  ventriculi  condi¬ 
tionem,  vomitio  enim  aliquando  oritur,  quae 
imprimis  reprimenda  est,  neque  augenda  est 
nimio  victu  neque  medicamentorum  dosibus 
nimiis  aut  inutilibus  ;  omne  denique,  quod 
ad  eam  aggravandam  pertineat,  fugiendum 
est.  Ubi  haec  molesta  fit,  haustus  efferves¬ 
centes  cum  Tinctura  Opii  medicamina  effica- 
cissima  erunt,  et  repetantur  toties,  quoties 
casus  necessitas  requiret.  Plura  exempla  vi¬ 
dimus  ubi  Camphorae  misturam  dare  coge¬ 
bamur  in  dosibus  repetitis,  cum  vires  vitae 
pene  deficere  viderentur  5  et  iis  medicamen- 

tis  apte  adhibitis  aegros  ereptos  quasi  ex  ipsis 
faucibus  mortis,  nobis  san£  gaudio  videre 
fuit.  Inter  progressum  hujus  stadii  ac  etiam 
prioris,  Diarrhoea  interdum  supervenit,  quae 
a  quibusdam  effectum  salutarem  habere  ob¬ 
servata  est,  quippe  quae  alvum  ab  ulla  ma¬ 
teria  nociva  accumulata  purget  $  ideoque 
symptomaticae  febris  recursum  comprimat  \ 
hac  de  causa,  non  imprudenter  sistenda  est, 
neque  tamen  sustinenda  vel  augenda  ullo 
genere  medicamenti  vel  diaetae.  Sed  si 
aegro  mortem  intentaret,  ut  per  Misturam 
Cretaceam  cum  Opio  vel  Catechu  conjunc¬ 
tam,  sistatur  oportebit. 

/ 

Ante  conclusionem  hujus  dissertationis 
multa  exempla  generis  gravissimi  ex  tot  ae¬ 
gris  sub  cura  nostra,  seligere  potuissemus  j 
haec  narratio  tamen  nos  tantum  repetere, 
quae  jam  dicta  sunt,  duxisset,  quaeque  nos¬ 
trum  consilium  non  recensere  permittet, 

Per  curationem  simplicem  quam  nos  exer¬ 
cuimus  quadraginta  casus  graves  sanati,  et 


DE  AMBUSTIONIBUS. 


xxxix 


ad  pristinam  valetudinem  reducti,  minus 

octo  hebdomadis,  fuerunt  $  qui  etiam  sub  in- 

# 

commodis  copiae  minus  parvae  medicaminum 
idoneorum,  lectorum  difficilium,  circumdati 
aere  insalubri  ac  calore  ar dente  laborabant ; 
dum  numerus  sauciorum  aliorum  permagnus, 
qui  curam  nostram  summam  sibi  quoque  vin¬ 
dicabant,  sine  dubio  eam  attentionem  minue¬ 
bat,  quam  injuriae  tam  periculosae  necessa¬ 
rii  requirerent. 

